– Як вядома, 12 лютага адбылася сустрэча Папы Рымскага Францішка і Патрыярха Кірыла. На спатканні двух кіраўнікоў была падпісана дэкларацыя, якая закранала шматлікія пытанні. Канешне, хочацца, каб запісы, якія там узгадваюцца, прынеслі свой плён. Але для гэтага трэба сапраўды прыкласці вялікія намаганні. Я спадзяюся, што пасля гэтай сустрэчы становішча ў многіх краінах Блізкага Усходу і Паўночнай Афрыкі, дзе паслядоўнікі Хрыста зведваюць пераслед і знішчаюцца цэлымі сем’ямі, зменіцца да лепшага. Мы, хрысціяне, павінны аб’ядноўвацца для сведчання святла і радасці Божага Слова! Асабліва жадаю, каб сустрэча стала адным з наступных крокаў да рашэння Святога Айца прыехаць у нашу краіну, таму што беларускія вернікі вельмі чакаюць гэтага.